Juan Manuel Fangio

Juan Manuel Fangio (24. kesäkuuta 1911 Balcarce, Argentiina – 17. heinäkuuta 1995 Buenos Aires, Argentiina) oli menestynyt argentiinalainen Formula 1 -kuljettaja. Hän voitti viisi maailmanmestaruutta 1950-luvulla, joista neljä viimeistä olivat perättäisiä. Fangio oli 1950-luvun suurin F1-kuljettaja. Argentiinalainen hallitsi 50-lukua aina vuodesta 1950 vuoteen 1957. Hänen lempinimensä oli "Maestro" eli Mestari.

 Elämäkerta 

Fangio syntyi italialaiseen siirtolaisperheeseen Balcarcessa Argentiinassa. Fangion ura kilpa-autoilijana alkoi vuonna 1934. Hän voitti Argentiinan mestaruuden vuosina 1940 ja 1941. Kotimaassaan Fangio tuli 1940–luvulla tunnetuksi Etelä-Amerikan valtioiden läpi ajetuista ralleista, joita hän ajoi Chevrolet’n ja Fordin autoilla, kunnes hänen kartturinsa Daniel Urrutia kuoli eräässä 10 000 kilometrin kilpailussa. Toisen maailmansodan jälkeen Fangio siirtyi ajamaan kilpaa Euroopassa vuonna 1947.  

Fangio voitti viisi mestaruuttansa peräti neljässä eri tallissa Alfa Romeolla, Mercedes-Benzillä, Ferrarilla ja Maseratilla. Fangio onkin ainut kilpailija koko Formula 1 -historiassa, joka on pystynyt voittamaan vähintään kaksi peräkkäistä maailmanmestaruutta eri automerkeillä. Hän ajoi 51 GP-kilpailua, joista voitti 24. Fangio voitti siis lähes puolet ajamistaan kilpailuista voittoprosenttinsa ollessa 47. Kaksi voitoista oli jaettuja voittoja; 1950-luvun sääntöjen mukaan samaa autoa saattoi ajaa useampi kuljettaja kilpailun aikana. Fangion paalupaikkaprosentti on F1-historian suurin 57 prosenttia. Fangio saavutti 45% ajamistaan kilpailusta nopeimman kierroksen, joka on yksi F1-historian suurimpia.

Juan Manuel Fangiota on usein pidetty kaikkien aikojen parhaana F1-kuljettajana. Eri aikakausien pilotteja on kuitenkin suorastaan mahdoton asettaa paremmuusjärjestykseen. Fangion kova kilpakumppani Stirling Moss onkin sanonut Fangiosta että ”kukaan muu ei ole tehnyt kilpa-autossa yhtä vähän virheitä kuin hän”. Fangiosta elää formulapiireissä lukemattomia legendoja. Niistä yksi sijoittuu Nürburgringin vanhalle yli 20 kilometrin mittaiselle radalle, jonka Fangio valloitti kolmesti, viimeisen kerran 1957, jo 46-vuotiaana konkarina. 

pienoiskuva|oikea|Juan Manuel Fangio ja Mercedes-Benz näytösajossa 1986.

Fangio jahtasi viimeistä maailmanmestaruuttaan Maseratillaan. Hänen pahimmat kilpailijansa olivat Ferrarin Mike Hawthorn ja Peter Collins. Ferrarit ajoivat kisan läpi ilman yhtään varikkopysähdystä, kun taas Fangio oli varautunut yhteen varikkostoppiin. Hän ajoi sitä varten 30 sekunnin kaulan kilpailijoihinsa. Pyörän mutteri juuttui kuitenkin kiinni, ja pysähdys venähti lähes minuutin mittaiseksi. Fangio aloitti takaa-ajon, jonka aikana hän joka kierroksella paransi jo edelliseltä kaudelta nimissään ollutta kierrosennätystä sekuntikaupalla. Viimeistä edellisellä kierroksella hän saavutti Ferrarit ja ohitti ne, ensin Collinsin, sitten Hawthornin. Fangio ohitti kuitenkin molemmat Ferrarit ajamalla mutkat suoriksi, kirjaimellisesti. Nykyään moinen olisi ollut sääntöjen vastaista, mutta tuohon aikaan sitä pidettiin ”erinomaisena ideana”.

 Kaappaus 
Kuuban presidentti Fulgencio Batista perusti Formula 1:n ulkopuolisen Kuuban Grand Prix -kilpailun Havannassa vuonna 1957. Fangio voitti vuoden 1957 kilpailun  ja oli ajanut nopeimmat ajat vuoden 1958 kilpailun harjoituksissa. 23. helmikuuta 1958 kaksi Fidel Castron   Heinäkuun 26. päivän liikeen sissiä tunkeutuivat Hotel Lincolniin Havannassa ja kidnappasivat Fangion. Batista määräsi kilpailun jatkamaan tavalliseen tapaan, kun poliisipartio etsi sieppaajia. Poliisi asetti tiesulkuja risteyksiin, ja vartijoita määrättiin yksityisille ja kaupallisille lentokentille sekä kaikille kilpaileville kuljettajille.

Fangio vietiin kolmeen erilliseen taloon. Hänen vangitsijansa antoivat hänen kuunnella kilpailua radion kautta, jolloin hän toi television todistamaan raportteja katastrofaalisesta kolarista kilpailun päätyttyä. Kolmannessa talossa Fangio sai oman makuuhuoneensa, mutta hän vakuuttui, että vartija seisoi makuuhuoneen oven ulkopuolella kaikkina aikoina. Vangitsijat puhuivat vallankumouksellisesta ohjelmastaan, josta Fangio ei ollut halunnut puhua, koska hän ei ollut kiinnostunut politiikasta. Myöhemmin hän sanoi: "No, tämä on taas yksi seikkailu. Jos kapinallisten teko oli hyvästä syystä, niin minä argentiinalaisena hyväksyn sen." .Fangio vapautettiin 29 tunnin kuluttua sen jälkeen, kun häntä oli "kohdeltu erittäin hyvin".

Sissien motiivina oli pakottaa kilpailun peruuttaminen ja samalla yrittäessään nolata Batistan hallintoa. Kun Fangio luovutettiin Argentiinan suurlähetystöön pian kilpailun jälkeen, monet kuubalaiset vakuuttuivat, että Batista oli menettämässä otteensa vallasta, koska hän ei onnistunut jäljittämään sieppaajia. Kuuban vallankumous kaatoi hallituksen tammikuussa 1959, ja vuoden 1959 Kuuban Grand Prix peruttiin .

 Kuolema 
Fangio kuoli Buenos Airesissa vuonna 1995 84-vuotiaana. Hän oli joutunut pari päivää aikaisemmin sairaalaan keuhkokuumeen ja munuaisvaivojen vuoksi. Fangio vieraili muutaman kerran Suomessa muun muassa Eläintarhan ajojen muistotilaisuudessa.Saabisti 1/2007.

Fangion ruumis nostettiin 7. elokuuta 2015 ylös haudastaan kahden isyystutkimuksen takia. Sekä Oscar Espinoza, 77, että Ruben Vazquez, 73, väittivät, että 84-vuotiaana kuollut Fangio on heidän isänsä.  
Fangion ruumiista otettiin DNA-näytteet hautausmaan ruumishuoneella. Testien odotettiin olevan valmiit syyskuun puolivälissä 2015. Argentiinalaismestari ei ollut elämänsä aikana naimisissa eikä hänellä ollut ainakaan tunnustettuja lapsia. Joulukuussa testin tulos paljasti että Fangio todellakin on Oscar Espinozan biologinen isä.

 Saavutukset F1:ssä 
 Viisinkertainen maailmanmestari (1951, 1954–1957)
 52 GP-kilpailua
 24 voittoa (pysyi ennätyksenä kauden 1967 Etelä-Afrikan GP:n asti)
 29 paalupaikkaa
 23 nopeinta kierrosta
 245 (277,64) pistettä
 Paras aika-ajosijoitusten keskiarvo (1,78)

Voitot
 Nro Kilpailu Lähtöruutu 1 Monacon Grand Prix 1950 1. 2 Belgian Grand Prix 1950 2. 3 Ranskan Grand Prix 1950 1. 4 Sveitsin Grand Prix 1951 1. 5 Ranskan Grand Prix 1951 1. 6 Espanjan Grand Prix 1951 2. 7 Italian Grand Prix 1953 2. 8 Argentiinan Grand Prix 1954 3. 9 Belgian Grand Prix 1954 1. 10 Ranskan Grand Prix 1954 1. 11 Saksan Grand Prix 1954 1. 12 Sveitsin Grand Prix 1954 2. 13 Italian Grand Prix 1954 1. 14 Argentiinan Grand Prix 1955 3. 15 Belgian Grand Prix 1955 2. 16 Hollannin Grand Prix 1955 1. 17 Italian Grand Prix 1955 1. 18 Argentiinan Grand Prix 1956 1. 19 Britannian Grand Prix 1956 2. 20 Saksan Grand Prix 1956 1. 21 Argentiinan Grand Prix 1957 2. 22 Monacon Grand Prix 1957 1. 23 Ranskan Grand Prix 1957 1. 24 Saksan Grand Prix 1957 1.

Paalupaikat

 Nro Kilpailu 1 Monacon Grand Prix 1950 2 Sveitsin Grand Prix 1950 3 Ranskan Grand Prix 1950 4 Italian Grand Prix 1950 5 Sveitsin Grand Prix 1951 6 Belgian Grand Prix 1951 7 Ranskan Grand Prix 1951 8 Italian Grand Prix 1951 9 Belgian Grand Prix 1953 10 Sveitsin Grand Prix 1953 11 Belgian Grand Prix 1954 12 Ranskan Grand Prix 1954 13 Britannian Grand Prix 1954 14 Saksan Grand Prix 1954 15 Italian Grand Prix 1954 16 Monacon Grand Prix 1955 17 Hollannin Grand Prix 1955 18 Italian Grand Prix 1955 19 Argentiinan Grand Prix 1956 20 Monacon Grand Prix 1956 21 Belgian Grand Prix 1956 22 Ranskan Grand Prix 1956 23 Saksan Grand Prix 1956 24 Italian Grand Prix 1956 25 Monacon Grand Prix 1957 26 Ranskan Grand Prix 1957 27 Saksan Grand Prix 1957 28 Pescaran Grand Prix 1957 29 Argentiinan Grand Prix 1958

Nopeimmat kierrokset

 Nro Kilpailu 1 Monacon Grand Prix 1950 2 Ranskan Grand Prix 1950 3 Italian Grand Prix 1950 4 Sveitsin Grand Prix 1951 5 Belgian Grand Prix 1951 6 Ranskan Grand Prix 1951 7 Saksan Grand Prix 1951 8 Espanjan Grand Prix 1951 9 Ranskan Grand Prix 1953 10 Italian Grand Prix 1953 11 Belgian Grand Prix 1954 12 Britannian Grand Prix 1954 13 Sveitsin Grand Prix 1954 14 Argentiinan Grand Prix 1955 15 Monacon Grand Prix 1955 16 Belgian Grand Prix 1955 17 Argentiinan Grand Prix 1956 18 Monacon Grand Prix 1956 19 Ranskan Grand Prix 1956 20 Saksan Grand Prix 1956 21 Monacon Grand Prix 1957 22 Saksan Grand Prix 1957 23 Argentiinan Grand Prix 1958

Formula 1-tulokset
(Paksunnettu kisateksti tarkoittaa paalupaikkaa; kursivoitu kisateksti tarkoittaa kilpailun nopeinta kierrosta)
 Vuosi Talli Valmistaja Moottori 1 2 3 4 5 6 7 8 9 10 11 Sijoitus Pisteet  Alfa Romeo SpA Alfa Romeo 158 Alfa Romeo 158 1.5 L8s GBRKesk. MON1 500 SUIKesk. BEL1 FRA1 ITAKesk.* 2. 27  Alfa Romeo SpA Alfa Romeo 159 Alfa Romeo 158 1.5 L8s SUI1 500 BEL9 FRA1* GBR2 GER2 ITAKesk. ESP1 1. 31(37)  Officine Alfieri Maserati Maserati A6GCM Maserati A6 2.0 L6 ARGKesk. 500 NEDKesk. BELKesk.* FRA2 GBR2 GER2 SUI4* ITA1 2. 28(29,5)  Officine Alfieri Maserati Maserati 250F Maserati 250F1 2.5 L6 ARG1 500 BEL1 1. 42(57,143) Daimler Benz AG Mercedes-Benz W196 Mercedes M196 2.5 L8 FRA1 GBR4 GER1 SUI1 ITA1 ESP3  Daimler Benz AG Mercedes-Benz W196 Mercedes M196 2.5 L8 ARG1 MONKesk. 500 BEL1 NED1 GBR2 ITA1 1. 40(41)  Scuderia Ferrari Lancia-Ferrari D50 Ferrari DS50 2.5 V8 ARG1* MON2* 500 BELKesk. FRA4 GBR1 GER1 ITA2* 1. 30(33)  Officine Alfieri Maserati Maserati 250F Maserati 250F1 2.5 L6 ARG1 MON1 500 FRA1 GBRKesk. GER1 PES2 ITA2 1. 40(46)  Scuderia Sud Americana Maserati 250F Maserati 250F1 2.5 L6 ARG4 MON NED  14. 7 Novi Auto Air Conditioner Kurtis Kraft 500F Novi 3.0 L8s 500DNQ  Juan Manuel Fangio Maserati 250F Maserati 250F1 2.5 L6 BEL FRA4 GBR GER POR ITA MOR
* Jaettu auto.

Fangion voittamat F1:n MM-sarjan GP:t

 1950: Monacon GP, Belgian GP, Ranskan GP
 1951: Sveitsin GP, Ranskan GP (jaettu voitto Luigi Fagiolin kanssa), Espanjan GP, 
 1953: Italian GP
 1954: Argentiinan GP, Belgian GP, Ranskan GP, Saksan GP, Sveitsin GP, Italian GP
 1955: Argentiinan GP, Belgian GP, Hollannin GP, Italian GP
 1956: Argentiinan GP (jaettu voitto Luigi Musson kanssa), Britannian GP, Saksan GP
 1957: Argentiinan GP, Monacon GP, Ranskan GP, Saksan GP

Eniten voittoja eri radoilta

 4 voittoa: Ranskan GP, Argentiinan GP
 3 voittoa: Belgian GP, Italian GP, Saksan GP
 2 voittoa: Monacon GP, Sveitsin GP
 1 voitto: Britannian GP, Espanjan GP, Hollannin GP

 Mestaruudet 
 1951 Alfa Romeo
 1954 Maserati, Mercedes-Benz
 1955 Mercedes-Benz
 1956 Ferrari
 1957 Maserati

Lähteet


 Viitteet 

Aiheesta muualla

 http://www.museofangio.com/
 http://www.ddavid.com/formula1/fangio_bio.htm 
 http://www.f1-grandprix.com/fangio.html
 Talvitie, Jyrki K.: Mestareiden mestari on poissa. Vauhdin maailma 1995.

Luokka:Argentiinalaiset Formula 1 -kuljettajat
Luokka:Formula 1 -maailmanmestarit
Luokka:Grand Prix -kuljettajat
Luokka:Vuonna 1911 syntyneet
Luokka:Vuonna 1995 kuolleet
Luokka:Seulonnan keskeiset artikkelit
Luokka:Ihmisryöstön uhrit